
 R A P O R T 
asupra proiectului de Lege pentru ratificarea Acordului privind înfiinţarea Organizaţiei Internaţionale pentru Dezvoltarea Sectorului Piscicol în Europa Centrală şi de Est (EUROFISH), adoptat la Copenhaga la 

23 mai 2000


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu proiectul de Lege pentru ratificarea Acordului privind înfiinţarea Organizaţiei Internaţionale pentru Dezvoltarea Sectorului Piscicol în Europa Centrală şi de Est (EUROFISH), adoptat la Copenhaga la 23 mai 2000, transmis cu adresa nr. 506 din 10 octombrie 2002.


La întocmirea raportului, Comisia a avut în vedere avizul Consiliului Legislativ şi avizul Comisiei juridice, de disciplină şi imunităţi.


Proiectul de Lege are ca obiect ratificarea Acordului privind înfiinţarea Organizaţiei Internaţionale pentru Dezvoltarea Sectorului Piscicol în Europa Centrală şi de Est (EUROFISH). În baza Memorandumului aprobat de Preşedintele României la 6 septembrie 2001,  România a semnat acest Acord la 12 octombrie 2001, devenind membru al Organizaţiei EUROFISH. Ca stat membru al acestei organizaţii, România va beneficia de programele de ajutorare a statelor din centrul şi estul Europei, în special pentru implementarea acquis-ului comunitar şi îndeplinirea angajamentelor asumate prin Documentul de poziţie privind aderarea la Uniunea Europeană - capitolul 8 "Pescărie". 

Proiectul de lege pentru ratificarea Acordului privind înfiinţarea Organizaţiei Internaţionale pentru Dezvoltarea Sectorului Piscicol în Europa Centrală şi de Est (EUROFISH), adoptat la Copenhaga la 23 mai 2000 face parte din categoria legilor ordinare, potrivit prevederilor art. 72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: domnul Gheorghe Predilă - secretar de stat în Ministerul Agriculturii, Alimentaţiei şi Pădurilor şi domnul Gheorghe Văcaru - director la Direcţia de acvacultură şi pescuit din cadrul Ministerului Agriculturii, Alimentaţiei şi Pădurilor.

La lucrările comisiei au fost prezenţi toţi cei 32 de deputaţi, membri ai comisiei.

Raportul comisiei a fost adoptat în unanimitate, în şedinţa din 16.10.2002.

Proiectul de lege a fost adoptat de Senat în şedinţa din 3 octombrie 2002.

În urma dezbaterii, Comisia propune adoptarea proiectului de lege în forma prezentată de Senat.

Preşedinte,




    Secretar,

Ioan BÂLDEA 


              Victor NEAGU

Întocmit: Experţi parlamentari


  Aneta Barbu

  Anton Păştinaru 

